Mamafarmer lesz a divat, azt is eláruljuk, miért - Ripost
A magas derekú, világosra mosott farmernadrág, közkeletû nevén a mamafarmer ott van 2017 első 10 legfontosabb divattrendje között. Bár eddig viccek céltáblája volt, most mégis ezt keresi mindenki. De vajon mi lehet ennek az oka?
Ez a nadrágszabás, amit akkoriban még nem hívtak mamafarmernek, a 80-as, 90-es években volt népszerű – érdemes megnézni az ekkoriban készült sorozatokat, például a Beverly Hills 90210-et vagy a Jóbarátokat. A 90-es évek végén és a 2000-es évek elején ez a stílus kiment a divatból, és jött helyette a lefelé enyhén bővülő szárú bootcut, illetve a tapadós skinny farmer. Mostanában viszont egyre többen keresik a mamafarmer néven visszatért magas derekú fazont az üzletekben. Ennek elsősorban az az oka, hogy ez a fazon hihetetlenül kényelmes – még arra is jó, hogy szabadon szaladgáljunk benne a gyerekek után a játszótéren, innen a neve is.
Hogyan érdemes viselni? A legfontosabb szabály az igényesség és az egyszerűség. Először is, válassz egy csinos, fenékformáló darabot, és viseld egyszerű, vagy épp feliratos pólóval, inggel vagy pulóverrel. Ami a cipőt illeti, a legjobb hozzá a tornacipő, a balerina, vagy a csizma, ha pedig elegánsabbra szeretnéd venni, akkor keress egy csinos tűsarkút.
Egy látványos, vakítóan fehér blúz, egy tűsarkú cipő, és az érdekes, tépett aljmegoldás extravagánssá és elegánssá varázsolja az egyszerű farmert.
Hímzéssel is feldobhatod, nagyon menő lesz a végeredmény!
Kötött trikóval és fehér tornacipővel egyszerűen kész a nyári elegancia.
Tűsarkú szandállal és selyemtoppal viszont elképesztően nőies az összhatás.
Rövidnadrágban is a magas derekú, bővebb fazon a divat.
A laza, nyárias szerelés azonnal kap egy kis pikáns felhangot, ha a fehér ing alól diszkréten kivillan a fehérneműd.
A rövid derekú pulóverrel és a fényes cipővel már egyáltalán nem "mamás" a szerelés.
A bő szárú változatokat a hippistílus kedvelői fogják szeretni.
Spagettipántos felsővel mamifarmerben is vérforraló lehetsz - különösen, ha elhagyod a melltartót.
A nyár másik nagy divatja a tépett farmer - ezt a trendet ezzel a fazonnal is megvalósíthatod!
Fekete bőrdzsekivel egészen vagány az összeállítás.
A mamafarmer legjobb barátja egyébként az egyszerűség. Semmi nem hangsúlyozza jobban a szabását, mint egy egyszerű póló.
A rövidnadrággá alakított mamafarmer, és egy virágmintás top segítségével garantált az egzotikus, karibi hangulat.
A visszafogott cipő és a blézer a legegyszerűbb farmer-póló összeállításból is remek munkahelyi viseletet varázsol.
A színes farmer is nagy divat idén nyáron!